ಐಪಿಎಲ್ ಅರ್ಹತೆ ಗಿಟ್ಟಿಸಿಕೊಂಡ ಸಚಿನ್ ಪುತ್ರ ಕಳೆದ ಐಪಿಎಲ್ ವೇಳೆ ಮುಂಬೈ ಇಂಡಿಯನ್ಸ್ ಕ್ಯಾಂಪ್ನಲ್ಲಿ ಕಾಣಿಸಿಕೊಂಡಿದ್ದ ಅರ್ಜುನ್ ತೆಂಡುಲ್ಕರ್, ಅಂಬಾನಿ ಬ್ರಿಗೇಡ್ ಸೇರಿಕೊಂಡ್ರಾ ಎಂಬ ಚರ್ಚೆ ಹುಟ್ಟುಹಾಕಿದ್ರು. ಅದ್ರೀಗ ಮುಂದಿನ ಐಪಿಎಲ್ ವೇಳೆ ಅರ್ಜುನ್ ಐಪಿಎಲ್ನಲ್ಲಿ ಕಾಣಿಸಿಕೊಳ್ಳುವ ಎಲ್ಲಾ ಅವಕಾಶಗಳು ದಟ್ಟವಾಗಿವೆ. 2021ರ ಐಪಿಎಲ್ ಮೆಗಾ Auctionಗೆ ಕೌಟ್ಡೌನ್ ಶುರುವಾಗಿದೆ. ಇತ್ತ ಗಾಡ್ ಆಫ್ ಕ್ರಿಕೆಟ್ ಸಚಿನ್ ತೆಂಡುಲ್ಕರ್ ಪುತ್ರನ ಐಪಿಎಲ್ ಎಂಟ್ರಿ ಬಗೆಗಿನ ಚರ್ಚೆ ಜೋರಾಗಿ ನಡೀತಿದೆ. ಅದರಲ್ಲೂ ಸೈಯ್ಯದ್ ಮುಷ್ತಾಕ್ ಆಲಿ T20 ಟೂರ್ನಿಯಲ್ಲಿ ಅರ್ಜುನ್ ಮುಂಬೈ ಪರ ಡೆಬ್ಯು ಮಾಡಿದ್ದೇ ತಡ ಈ ಚರ್ಚೆ ಮತ್ತಷ್ಟು ಕಾವೇರಿದೆ. ಮುಂಬೈ ಪರ ಅರ್ಜುನ್ ತೆಂಡುಲ್ಕರ್ ಡೆಬ್ಯು ಸೀಸನ್ 13ರಲ್ಲಿ ಮುಂಬೈ ಇಂಡಿಯನ್ಸ್ ತಂಡದ ನೆಟ್ ಬೌಲರ್ ಆಗಿದ್ದ ಅರ್ಜುನ್, ಪ್ರಸ್ತುತ ಸೈಯದ್ ಮುಷ್ತಾಕ್ ಆಲಿ ಟಿ20 ಟೂರ್ನಿಯಲ್ಲಿ ಮುಂಬೈ ಸೀನಿಯರ್ ತಂಡವನ್ನ ಪ್ರತಿನಿಧಿಸಿದ್ದಾರೆ. ಹಿಂದೆ ಮುಂಬೈ ಕಿರಿಯರ ತಂಡವನ್ನ ಪ್ರತಿನಿದಿಸಿದ್ದ ಅರ್ಜುನ್ ತೆಂಡುಲ್ಕರ್, ಸೈಯದ್ ಮುಷ್ತಾಕ್ ಆಲಿ ಟೂರ್ನಿ ಮೂಲಕ ಸ್ಪರ್ಧಾತ್ಮಕ ಕ್ರಿಕೆಟ್ಗೆ ಎಂಟ್ರಿ ಕೊಟ್ಟಿದ್ದಾರೆ. ಇದರೊಂದಿಗೆ ಇಂಡಿಯನ್ ಪ್ರೀಮಿಯರ್ ಲೀಗ್ಗೆ ಅರ್ಹತೆ ಗಿಟ್ಟಿಸಿಕೊಂಡಿದ್ದಾರೆ. ಮೊದಲ ಪಂದ್ಯದಲ್ಲಿ ಅರ್ಜನ್ ಮಿಂಚು ಹರಿಯಾಣ ವಿರುದ್ಧದ ಮೊದಲ ಪಂದ್ಯದಲ್ಲೇ ಅರ್ಜುನ್ ಗಮನ ಸೆಳೆದಿದ್ದಾರೆ. ಸೀನಿಯರ್ ಪೇಸರ್ ಧವಳ್ ಕುಲಕರ್ಣಿ ಜೊತೆ ಚೆಂಡು ಹಂಚಿಕೊಂಡಿದ್ದ ಅರ್ಜುನ್, ತಾವು ಎಸೆದ 3 ಓವರ್ಗಳಿಂದ 34 ರನ್ ನೀಡಿ 1 ವಿಕೆಟ್ ಕಬಳಿಸಿದ್ರು. ಇದರೊಂದಿಗೆ ಡೊಮೆಸ್ಟಿಕ್ ಕ್ರಿಕೆಟ್ನಲ್ಲಿ ಅರ್ಜುನ್ ತಮ್ಮ ಅಭಿಯಾನ ಆರಂಭಿಸಿದರು. ಐಪಿಎಲ್ ಹರಾಜು ಅರ್ಹತೆಗೆ ಆಡಿದ್ರಾ ಪಂದ್ಯ ಹೌದು..! ಅರ್ಜುನ್ ತೆಂಡುಲ್ಕರ್ ನಡೆ ಇಥದ್ದೊಂದು ಚರ್ಚೆಗೆ ಕಾರಣವಾಗಿದೆ. ನಿಯಮದಂತೆ ಐಪಿಎಲ್ ಹರಾಜಿನಲ್ಲಿ ಭಾಗಿಯಾಗಲು ಮತ್ತು ಯಾವುದೇ ಆಟಗಾರ ತಮ್ಮ ಹೆಸರನ್ನ ನೋಂದಣಿ ಮಾಡಿಕೊಳ್ಳಲು ದೇಶಿ ಕ್ರಿಕೆಟ್ನಲ್ಲಿ ಕಡ್ಡಾಯವಾಗಿ ಆಡಿರಲೇಬೇಕು. ಆದರೆ ಇದುವರೆಗೆ ಸಚಿನ್ ಪುತ್ರ ಅರ್ಜುನ್ ತೆಂಡುಲ್ಕರ್ ಒಂದೇ ಒಂದು ಫಸ್ಟ್ ಕ್ಲಾಸ್ ಅಥವಾ ಲಿಸ್ಟ್ ಎ ಪಂದ್ಯ ಆಡಿರಲಿಲ್ಲ. ಈ ಕಾರಣಕ್ಕೆ ಐಪಿಎಲ್ ಹರಾಜಿನಲ್ಲಿ ಅರ್ಜುನ್ ಹೆಸರು ನೋಂದಣೆ ಅಸಾಧ್ಯದ ಮಾತಾಗಿತ್ತು. ಆದರೆ ಈಗ ಮುಷ್ತಾಕ್ ಆಲಿ ಟಿಟ್ವೆಂಟಿ ಟೂರ್ನಿ ಮೂಲಕ ಸಚಿನ್ ಮಗನನ್ನ ಐಪಿಎಲ್ಗೆ ಪ್ರಮೋಟ್ ಮಾಡಿದ್ರಾ? ಎಂಬ ಅನುಮಾನ ಹುಟ್ಟುಹಾಕಿದೆ. ಮೆಗಾ ಸೇಲ್ನಲ್ಲಿ ಅರ್ಜುನ್ ಸೇಲ್ ಆಗೋದು ಪಕ್ಕ ಮುಂದಿನ ತಿಂಗಳು ಐಪಿಎಲ್ ಮೆಗಾ ಹರಾಜು ನಡೆಯಲಿದ್ದು, ಈ ವೇಳೆ ಅರ್ಜುನ್ ತೆಂಡುಲ್ಕರ್ ಕೂಡ ಮೆಗಾ ಆಕ್ಷನ್ನಲ್ಲಿ ಇರೋದು ಕನ್ಫರ್ಮ್. ಇದೇ ವೇಳೆ ಅರ್ಜುನ್ ತೆಂಡುಲ್ಕರ್ ಖರೀದಿಗೆ ಐಪಿಎಲ್ ಫ್ರಾಂಚೈಸಿಗಳು ಮುಂದಾಗೋದು ಗ್ಯಾರಂಟಿ. ಪ್ರಮುಖವಾಗಿ ಚೆನ್ನೈ ಸೂಪರ್ ಕಿಂಗ್ಸ್, ರಾಜಸ್ಥಾನ್ ರಾಯಲ್ಸ್, ಮುಂಬೈ ಇಂಡಿಯನ್ಸ್ ತಂಡಗಳು ಅರ್ಜುನ್ರನ್ನ ಖರೀದಿಸುವ ಸಾಧ್ಯತೆ ಇದೆ. ರಾಜಸ್ಥಾನ್ ರಾಯಲ್ಸ್ ತಂಡದಲ್ಲಿ ಅರ್ಚರ್ ಬಿಟ್ಟರೆ ಹೇಳಿಕೊಳ್ಳುವಂತ ಆಲ್ರೌಂಡರ್ ಇಲ್ಲ. ಹೀಗಾಗಿ ರಾಜಸ್ಥಾನ ಜ್ಯೂನಿಯರ್ ತೆಂಡುಲ್ಕರ್ ಮೇಲೆ ಕಣ್ಣಿಟ್ಟಿದೆ. ಮತ್ತೊಂದು ಮೋಸ್ಟ್ ಇಂಪಾರ್ಟೆಂಟ್ ತಂಡವೆಂದರೆ ಮುಂಬೈ ಇಂಡಿಯನ್ಸ್.. ಈಗಾಗಾಲೇ ಅರ್ಜುನ್ ಹಾಲಿ ಚಾಂಪಿಯನ್ ಮುಂಬೈ ತಂಡದ ನೆಟ್ ಬೌಲರ್ ಆಗಿದ್ದಾರೆ. ಜೊತೆಗೆ ಸಚಿನ್ ಮುಂಬೈ ಇಂಡಿಯನ್ಸ್ ತಂಡದ ಮಾಲೀಕರ ಆಪ್ತರಾಗಿರೋದ್ರಿಂದ ಅರ್ಜುನ್ರನ್ನ ಮುಂಬೈ ಫ್ರಾಂಚೈಸಿ ಖರೀದಿಸಿದರೂ ಅಚ್ಚರಿಯಿಲ್ಲ. ಹರಾಜಿನಲ್ಲಿ ಖರೀದಿ ಆಗದಿದ್ದರೆ ಮತ್ತೊಂದು ಹಾದಿ ಅರ್ಜುನ್ ತೆಂಡುಲ್ಕರ್ ಅವರನ್ನು ಐಪಿಎಲ್ ಹರಾಜಿನಲ್ಲಿ ಯಾರೂ ಖರೀದಿಸದಿದ್ದರೂ, ಹರಾಜು ಪ್ರಕ್ರಿಯೆಯಲ್ಲಿ ಹೆಸರು ನೋಂದಣಿ ಮಾಡದಿದ್ರೂ ಸಚಿನ್ ಪುತ್ರನ ಮುಂದೆ ಮತ್ತೊಂದು ಆಯ್ಕೆಯಿದೆ. ಅದು ಮುಂಬೈ ಇಂಡಿಯನ್ಸ್ ತಂಡಕ್ಕೆ ಸೇರ್ಪಡೆಗೊಳ್ಳುವುದು. ಹೌದು. ಅರ್ಜುನ್ ತೆಂಡುಲ್ಕರ್ ಮುಂಬೈ ಇಂಡಿಯನ್ಸ್ ತಂಡಕ್ಕೆ ಸೇರಿಕೊಳ್ಳಬಹುದಾಗಿದೆ. ಈಗಾಗಾಲೇ ಮುಂಬೈ ಇಂಡಿಯನ್ಸ್ ನೆಟ್ ಬೌಲರ್ ಆಗಿರುವ ಕಾರಣ ಮುಂಬೈ ತಂಡದಲ್ಲಿನ ಆಟಗಾರ ಹೊರನಡೆದರೆ, ಬದಲಿ ಆಟಗಾರನಾಗಿ ಅರ್ಜುನ್ ತೆಂಡುಲ್ಕರ್ ಸೇರಿಕೊಳ್ಳಬಹುದು. ಸದ್ಯ ಮುಷ್ತಾಕ್ ಆಲಿ ಟೂರ್ನಿಯಲ್ಲಿ ಅರ್ಜುನ್ ಡೆಬ್ಯು ಕ್ರಿಕೆಟ್ ಅಂಗಳದ ಹಾಟ್ ಟಾಪಿಕ್ ಆಗಿದೆ. ಮುಂಬರುವ ದಿನಗಳಲ್ಲಿ ಅರ್ಜುನ್ ಯಾವ ತಂಡದ ಪಾಲಾಗ್ತಾರೆ ಅನ್ನೋದನ್ನ ಕಾದುನೋಡಬೇಕಿದೆ.